open-index/open-wikipedia-markdown huggingface dataset:
330.

__NOTOC__
Godina **330.** (**[[rimske brojke|CCCXXX]]**) bila je redovna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Galikana i Tulijana** (ili, rjeđe, **godina 1083. ''[[Ab urbe condita]]**''). Oznaka 330. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 11.5. - posvećen novi glavni grad Rimskog carstva, nazvan Konstantinopolj po svom utemeljitelju caru Konstantinu, te još poznat kao "novi Rim" ili "drugi Rim". Kasnije Carigrad, danas Istanbul u Turskoj.
* Ezana, kralj Aksuma, proširuje teritoriju svog kraljevstva na zapad, i, porazivši Nobata, uništava kraljevstvo Meroë.
* Evstatije, patrijarh Antiohije, prognan u Trajanopolis.
* Wulfila prevodi Bibliju na gotski jezik.
* U Rimskom Carstvu se poganski hramovi počinju uništavati ili napuštati, osim onih koji će biti pretvoreni u kršćanske crkve.
* Frumencije postaje prvi biskup Etiopije (približni datum).


## Rođenja

* Sveta Makrina Mlađa, kršćanska svetica
* Sv. Mojsije Murin, kršćanski svetac
* Vasilije iz Cezareje, pravoslavni svetac (približni datum)

## Smrti

* Jamblih, neoplatonski filozof.
* Sveti Ahil - hrišćanski svetitelj i episkop lariski.

## Reference
Masakr u Beni-Messousu

**Masakr u Beni-Messousu** se noću 5.9. 1997. godine dogodio u Sidi Youssefu, predgrađu gradića Beni-Messous u neposrednoj blizini Alžira. Tom prilikom je ubijeno najmanje 87 ljudi.

Beni-Messous se nalazi u blizini Bainema, velike šume u kojoj su se za vrijeme alžirskog građanskog rata tradicionalno skrivali gerilci, ali isto tako i u blizini velike vojne baze. Iste noći kada je alžirska vojska u Bainemu vršila akciju pretrage s ciljem hvatanja gerilaca, oko 50 naoružanih osoba je upalo u selo. Iako je dio stanovnika telefonom pozvao vojsku u pomoć, prve vojne jedinice su u selo stigle tek za nekoliko sati.

Dotada je veći broj stanovnika bio noževima ubijen po svojim kućama. Tvrdi se da je ubijeno između 87 i 150 ljudi. Sljedeće noći su gerilci napali još jednom i ubili oko 45 ljudi.

Kao posljedica masakra, veliki broj stanovnika Sidi Youssefa je napustio svoje domove, te našao izbjeglički smještaj u stadionu Beni-Messous, gdje su živjeli do 2002. godine.

## Vanjske veze
* NewStandard (AP) - 8th 
* NewStandard (AP) - 7th 
* Amnesty International
* Sidi Youssef later
* UN visit to the site
Devolucija

**Devolucija** je izraz koji dolazi od latinske riječe *devolvere* (svaljivati), a u pravu označava prenošenje nečije stvari ili prava s jedne osobe/entiteta na drugu osobu/entitet. Njegova najčešća primjena je u nasljednom pravu (*ius devolutionis*). U procesnom pravu označava prenošenje prava na odluku po nekom pravnom lijeku s nižeg na viši organ (tzv. devolutivnost pravnih lijekova).

U politici je devolucija izraz kojim se označava prenošenje određenih ovlasti centralne vlasti u unitarnim državama na organe vlasti na sub-nacionalnom, regionalnom ili lokalnom nivou. Za razliku od federacija, taj proces se ostvaruje obično putem običnih zakona umjesto ustava, te se tako devoluirane ovlasti mogu ponovno preuzeti.

Klasični primjer devolucije je Ujedinjeno Kraljevstvo gdje je 1997. nakon referenduma u Škotskoj i Walesu centralna vlada na čelu s Tonyjem Blairom tim regijama dala široke zakonodavne i izvršne ovlasti.

## Povezano

* Decentralizacija

## Vanjske veze
*  
* Cornish Constitutional Convention
* Devolve England
* The Campaign for an English Parliament
* Mercian Regionalists
* English Constitutional Convention
Parlamentarni izbori u Norveškoj 1997.

Opći izbori za Storting, parlament Norveške, su održani 15.9. 1997. Prije izbora je premijer Thorbjørn Jagland iz Radničke stranke, objavio da će se vlada povući ako ne dobije 36,9 % glasova, odnosno postotak koji je Radnička stranka 1993. godine osvojila pod Gro Harlem Brundtland (http://www.state.gov/r/pa/ei/bgn/3421.htm. Iako je Radnička stranka osvojila najveći broj mjesta, nije bila u stanju doseći Jaglandov plafon od 36,9 %, te je dobila tek 35 % ukupnih glasova. Zbog ovoga je vlada Radničke stranke podnijela ostavku, a zamijenila ju je centristička koalicija koju su činili Kršćanska narodna stranka, Liberalna ljevica i Stranka centra, s Kjell Magne Bondevikom kao imenovanim premijerom.

## Rezultati

¹ovo mjesto je osvojila apolitička lista, koja se 1999. transformirala u Obalnu stranku (*Kystpartiet*).

## Vanjske veze
* Results by district from Adam Carr's Election Archive
Sonata

**Sonata** je tro ili četverostavačkih instrumentalna ciklička kompozicija, komornog karaktera. 
Razlikuje se dvije teme, gdje je jedna ritmičkog karaktera, a druga lirskog. Sastoji se od prvog brzog, drugog sporog i trećeg brzog stavka. U prvom djelu iznose se obje teme, a u drugom se razrađuju materijali tema. To je sonata u klasici.

Barokna sonata je instrumentalno djelo koje ima jednu temu, u tom periodu se razlikuju dva tipa;
***sonata dacisa**- ili crkvena sonata, koja ima 4 stavka i koristi se u liturgiji
***sonata dacamera**- ili svjetovna sonata koja se izvodila na dvorovima i bila plesnog karaktera. 

S vremenom su se spojile u jednu, te uzele karakter dacamere i strukturu daciese.
Matt Groening

**Metju "Met" Abram Grejning** (En. Matthew Abram Groening}; rođen 15. februara 1954 u Portlandu, Oregon, SAD) je autor popularnih crtanih serija Simpsonovi i Futurama.

## Vanjske veze

* Zvanični sajt 
*
Lav Đakon

**Lav Đakon** (grč. Λέων Διάκονος, 10. vek) bio je vizantijski pisac, istoričar i hroničar. Rodio se u selu Kaloe kod Efesa u Maloj Aziji, a obrazovanje je stekao u Carigradu, gde je postao đakon u carskom dvoru.

Lav Đakon nagoveštava bogatu istoriografsku delatnost 11. veka. On je bio član dvorskog klera u vreme dolaska Vasilija II na vlast. Sačuvan je Lavov enkomion Vasiliju II, gde ga na retorski način uzdiže i kritikuje njegove prethodnike. Pred sam kraj 10. veka napisao je istorijsko delo *Istorija* (Ἱστορία, 10 knjiga), u kome opisuje doba od početka vladavine Romana II (959) do smrti Jovana I Cimiskija (976), dakle najuspešniji period vizantijske istorije. U svom istorijskom delu nije pristrasan u korist Vasilija II, kao u svom enkomionu, već i zbog toga što se radi o dve različite književne vrste koje imaju vlastite zahteve, ali i zbog toga što ih piše u dva različita vremenska perioda. Kod njega se takođe sukobljavaju uticaji različitih izvora i, mada se trudio da ih usaglasi, ne uspeva uvek u tome. Za Lava Ðakona je karakteristično da ličnost autora dolazi do izražaja; s druge strane, on daje upečatljive slike o situaciji i događajima u prestonici i unutrašnjosti, kao i portrete vodećih istorijskih ličnosti koje se trudi da ne opisuje crno-belom slikom. Pokušavajući da se poveže sa antičkom tradicijom, ubacuje u delo govore i pisma. Delo sadrži dragocene podatke za istoriju Slovena. Lav Đakon je posebno poznat po svom živom opisu Svjatoslava I Kijevskog, koji je napao Bugarsku 969. godine i za tu se teritoriju borio sa vizanijskim snagama. Lav je kao sveštenik bio i uz cara Vasilija II u pohodu protiv cara Samuila 986. godine. Jedva se spasao u porazu Vizantinaca. Kasnije je postao episkop Karije u Maloj Aziji. Umro je početkom 11. veka.

Lav se ugledao na Agatiju, Prokopija, ali i na Teofilakta Simokatu, čiji poetski manirizam nastavlja: naime i Teofilakt i Lav Ðakon trude se da svom istoričarskom pripovedanju daju pesničku crtu, zamenjujući često obične reči neobičnim poetskim izrazima. U tom pokušaju obojica su neuverljivi i njihov stil gubi svojstva naučnog izražavanja a da ne postaje poezija. Citira *[[Biblija|Sveto pismo]]* i poznaje klasike, navodi Homera i Herodota.

Velika vrednost Lavove Istorije leži u tome što je bio savremenik događaja koje opisuje, što se obaveštavao kod još živih svedoka ranijih događaja, što je bio u položaju da o mnogim stvarima lično sazna i što je u nekim događajima i sam učestvovao. Zadatak istorije je, smatra Lav Ðakon, da kaže istinu i zato se trudi da piše o stvarima koje je video ili koje su drugi videli svojim očima. Iako je težio da bude objektivan, ipak je i on sin svog vremena i kao takav sujeveran: za njega su nebeske pojave, zemljotresi, komete, gromovi itd. predznaci velikih nesreća. Pisao je prilično teškim i izveštačenim stilom tako da je ponekad nejasan; njegova hronologija nije uvek pouzdana.
Mega duks

**Mega duks**, tj. veliki duks ili **mega duka**, tj. veliki duka (grč. μέγας δούξ [*mégas doúks*] – "veliki vojvoda"), bilo je jedno od najviših dostojanstava u vizantijskoj državnoj hijerarhiji od kraja 11. veka do samog kraja Vizantijskog carstva 1453. godine.

Vizantijski car Aleksije I Komnin je 1085. godine transformisao komandu nad vizantijskom flotom koja je do tada bila podeljena po tematskoj osnovi. Umesto više tematskih stratega, flotom je sada komandovao jedan visoki zapovednik sa titulom duke. Oko 1092. car je titulu admirala učinio pompeznijom i tada je kreirana titula veliki duka koju je prvi poneo Aleksijev šurak Jovan Duka. U 12. veku zapovednik flote se gotovo po pravilu birao među članovima aristokratske porodice Kontostefana.

Od 13. veka gubi se razlika između velikog duke, zapovednika flote, i protostratora, vrhovnog zapovednika kopnene vojske, pošto se u izvorima povremeno pominje i kako veliki duka komanduje kopnenom vojskom i obratno. Latinski carevi Konstantinopolja su takođe prihvatili i donekle modifikovali upotrebu dostojanstva velikog duke. Dostojanstvo je 1207. godine kao nasledno dodeljeno Đenovljaninu Filokalu Navigađozu zajedno sa posedom u vidu jednog od egejskih ostrva. 

Nakon obnove vizantijske vlasti u Carigradu 1261. godine dostojanstvo veligog duke se povremeno dodeljivalo i strancima. Najpoznatiji je svakako slučaj vođe Katalanaca Ruđera de Flora koji je svoj dolazak u službu cara Andronika II Paleologa 1302. uslovio dobijanjem dostojanstva velikog duke. U poslednjem veku Vizantije veliki duka praktično postaje prvi ministar i najbliži saradnik cara. Veliki duka tako zamenjuje velikog logoteta kao vrhovni nadzornik carske administracije. Najpoznatiji veliki duka bio Luka Notaras, koji je bio u službi poslednjeg vizantijskog cara Konstantina XI Paleologa.

## Literatura
* *The Oxford Dictionary of Byzantium*, I-III, ed. A.P. Kazdhan, New York-Oxford 1991, str. 1330.
Nacionalna skupština

**Nacionalna skupština** ili **Narodna skupština** je naziv za zakonodavno tijelo, ili donji dom (rjeđe gornji dom) dvodomnog zakonodavnog tijela u mnogim zemljama. 

Izraz *nacionalna* i *narodna skupština* u mnogim državama se smatra sinoninom, s obzirom da pojedini jezici ne prave razliku između izraza nacija i narod. Ponekad se taj izraz smatra i sinonimom za izraz državna skupština, s obzirom na poistovjećivanje izraza nacija i država. Takvi slučajevi su relativno rijetki, jer se izraz državna skupština često koristi za zakonodavna tijela država koje predstavljaju sastavni dio širih državnopravnih entiteta, što je pogotovo slučaj u federacijama.

Izraz Nacionalna skupština se prvi put pojavio 1789. godine za vrijeme francuske revolucije kada su izrazom *[[Assemblée nationale]]* (Nacionalna skupština) prozvali zastupnici Trećeg staleža u tadašnjoj francuskoj skupštini podijeljenoj po staležima. Kasnije je taj izraz korišten za zakonodavno tijelo Francuske Prve Republike, te se kasnije proširio po frankofonim zemljama. Njega su preuzele i mnoge druge zemlje, uključujući i one koje pripadaju Commonwealthu.

Izraz *Narodna skupština* se, pak, često koristio za donji dom dvodomnog parlamenta kako bi se istaklo da njegove člane demokratskim putem bira običan narod, za razliku od gornjih domova čiji su članovi svoja mjesta dobijali nasljedstvom, imenovanjem od strane monarha, šefa države ili vlade, odnosno na neki drugi nedemokratski način.

Isti izraz su često koristili i komunistički režimi kako bi istakli distancu od tradicionalnih parlamenata koji smatraju reakcionarnom, buržoaskom i odnarođenom institucijom.

Na prostoru bivše Jugoslavije izraz Narodna skupština koriste zakonodavna tijela Republike Srbije (Narodna skupština Republike Srbije) i Republike Srpske (Narodna skupština Republike Srpske).
Masakr u Guelb El-Kebiru

**Masakr u Guelb El-Kebiru** se dogodio u gradiću Guelb El-Kebir u blizini Beni Slimanea u alžirskoj Pokrajini Medeja; v. kartu) u noći između 19. i 20.9. 1997. 53 ljudi, uglavnom žene i djeca, su ubijeni. Prema pisanju lista *La Tribune* ( od 21.9.) masakr su navodno počinili pripadnici gerilske AIS kako bi kaznili žitelje zbog podrške suparničkoj organizaciji GIA.

## Vanjske veze
* SAPA-AFP  (quoted in Dispatch)
* Troubles
Tulje

**Tulje** su naseljeno mjesto u opštini Trebinje, Republika Srpska, BiH.

## Geografija
Tulje je istočnohercegovačko selo. Nalaze se u Popovu polju ispod planine Bjelašnice i njenog najvećeg vrha Motke, na samoj granici Trebinjske šume. Od Trebinja je udaljeno oko 28 kilometara. U blizini protiče rijeka Trebišnjica, čije vode preko Neretve utiču u Jadransko more.
Klima u selu je mediteranska. Nadmorska visina sela je oko 270 m.

## Stanovništvo
U Tulju žive porodice Masleša, Kolak, Cice, Crnogorac, Matić, Kovačević, Radulović, Salata. Ovo selo je brojalo oko 80 stanovnika po zadnjem popisu stanovnika iz 1991. godine.

## Infrastruktura

U selu je napravljen kapitalni projekat vodosnabdijevnja tehnickom vodom iz korita rijeke Trebisnjice sa vise kilometarskom duzinom sistema cijevi za vodu. Projekat je imao veliku vrijednost u finansijskom, privrednom i poljoprivrednom smislu. U selu je zavrsena i uvedena rasvjeta. U planu su mnogi projekti da modernizuju i stvore sto bolje uslove u selu za njegove stanovnike i one koji povremeno svracaju u selo.
* Opština Trebinje
* Istočna Hercegovina

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)
Front islamskog spasa

**Front islamskog spasa** (arapski: الجبهة الإسلامية للإنقاذ, *al-Jabhah al-Islāmiyah lil-Inqādh*) (francuski: *Front Islamique du Salut*) je zabranjena islamistička politička stranka u Alžiru.

Osnovana je 18.2. 1989. u gradu Alžiru, nedugo nakon što su amandamani na alžirski ustav uveli višestranačku demokraciju, odnosno ukinuli politički monopol tada vladajuće socijalističke i svjetovno orijentirane stranke FLN.

FIS je, koristeći duboko nezadovoljstvo akumulirano višedesetljetnom vladavinom FLN-a, kao i pad životnog standarda izazvan padom cijena nafte 1980-ih, vrlo brzo stekao izuzetnu popularnost te doživio trijumf na lokalnim izborima 12.6. 1990.

26.12. 1991. je osvojila najveći broj mjesta u prvom krugu prvih višestranačkih izbora za alžirsku Nacionalnu skupštinu, učinivši izvjesnim njeno preuzimanje vlasti nakon drugog kruga. Na to je intervenirala vojska izvršivši puč i 11.1. 1992. donijevši odluku o prekidu izbornog procesa. Proglašeno je izvanredno stanje, a FIS je službeno stavljen van zakona 4.3. 1992.

To je bio povod da mnogi od FIS-ovih aktivista širom zemlje započnu oružane akcije s ciljem obaranja režima. FIS, odnosno njegovo vodstvo u ilegali, je taj pokret službeno podržao tek od 1993. godine, a 1994. godine je osnovalo i službeno oružano krilo stranke poznato kao **Armija islamskog spasa** (AIS).

FIS je od 1994. godine pokušavao pregovarati s vladom o tome da se pronađe kompromis kojim bi se završio sve krvaviji građanski rat. Od godine 1995. se stranka, isto kao i njeni gerilci, morala boriti ne samo protiv vlade, nego i protiv suparničke organizacije Naoružana islamska grupa (GIA).

Ti sukobi su vremenom izazivali sve više žrtava među civilnim stanovništvom, pa je AIS 21.9. 1997. proglasio jednostrano primirje, a 1999. godine se raspustio. 

Iako su neki od FIS-ovih vođa pušteni, sama stranka je do današnjeg dana ostala zabranjena.
Vrpolje Ljubomir

**Vrpolje Ljubomir** je naseljeno mjesto u Bosni i Hercegovini u opštini Trebinje koja pripada entitetu Republika Srpska. Po podacima popisa stanovništva iz 1991. u njemu su živjela 73 stanovnika.

## Geografija
Selo se nalazi u Hercegovini.

## Historija

## Stanovništvo

## Privreda

## Reference

## Vanjske veze

* Sajt opštine Trebinje
Masakr u Bentalhi

U selu Bentalha, oko 15&nbsp;km južno od grada Alžira je za vrijeme alžirskog građanskog rata u noći 22./23.9. 1997. ubijeno više od 200 mještana (prema navodima Amnesty Internationala) u napadu naoružanih gerilaca. Broj ubijenih je u rasponu od 85 (prvotna službena procjena) do 400 (The Economist).

Bentalha je prije izbijanja rata bila poznata po snažnoj podršci islamističkoj stranci FIS, a mnogi od žitelja su se kasnije priključili raznim islamističkim gerilskim grupama koje su namjeravale srušiti svjetovnu vladu. Od 1994. godine su mnogi od njih pristupili Naoružanoj islamskoj grupi (GIA), a GIA-ini pripadnici su se, usprkos blizine vojne baze, otvoreno pokazivali po selu te likvidirali sve osobe za koje se sumnjalo da surađuju s vladom ili ne žive u skladu sa strogim tumačenjem islama. Vlada je, pak, godine 1996. među lojalnim dijelom stanovništva formirala "patriotsku" miliciju od 10 ljudi.

Nakon krvavog masakra u Raisu su se među seljanima proširile glasine da bi i Bentalha mogla biti sljedeća na redu. Navodno su 10 dana prije napada gerilaca zavijali kojoti kojih obično nema u tom području.

Napad je započeo u 23:30, a većina napadača je došla iz plantaža naranči smještenih zapadno od sela. Napadači, naoružani noževima, sačmaricama i automatskim oružjem su sistematski dolazili od kuće do kuće i likvidirali svakoga koga bi zatekli, izuzev žena koje su prije likvidacije silovali. Navodno su neki od napadača, prema izjavama preživjelih, osobno poznavali svoje žrtve.

Masakr je trajao nekoliko sati, a prema izjavama svjedoka su iznad sela sve vrijeme letjeli vojni helikopteri, a reflektori iz vojne baze osvjetljivali obližnja brda. Napad je prestao u 5 sati, a da vojska uopće nije intervenirala.

GIA je u službenom saopćenju preuzela odgovornost 26.9. 1997. ali su mnogi seljani, kao i aktivisti Amnesty Internationala bili skloni kao krivca prokazati vladu. Prema tim tvrdnjama zločin, kao i mnogi slični, je orkestriran kako bi se pripisao islamistima te tako uništio podršku koju su tada uživali u narodu. To je omogućila infiltracija vladinih doušnika i dvostrukih agenata u redove GIA-e i drugih islamističkih grupa.

Međutim, alžirska vlada i dio javnosti smatra da je GIA odgovorna, a u prilog tome navode činjenicu da su neki od počinitelja - pripadnika GIA-e - naknadno uhvaćeni te priznali svoje sudjelovanje u masakru.

## Vanjske veze
* Human Rights Watch report
* Amnesty International report
* The Economist
* Le Matin 
* Dossier: Le massacre de Bentalha
* Plus de trois ans après le massacre de Benthala, les rescapés du massacre témoignent contre l’oubli et le mensonge
* Fighting the fanatics  - a letter
* ArabicNews 
* Le Monde 
* Survivor's account of mass murder 
* Je sais qui a tué: Temoignages sur Bentalha reçues par l'association Djazairouna de Blida
10. oktobra

Dani - Godine
prethodni dan - sledeći dan

----

**10. listopada/oktobar** (**10. 10.**) je 283. dan godine po gregorijanskom kalendaru (284. u prijestupnoj godini).
Do kraja godine ima još 82 dana.

## Događaji
* 680. – U bitci kod Karbale ubijen je šijitski imam Husein bin Ali. Njegov smrću dolazi do konačne islamske podjele na sunite i šijite.
* 732. – U bitci kod Toursa Karlo Martel je pobjedio drugu ( i posljednju) arapsku invaziju Francuske.
* 1964. – Otvorene su Olimpijske igre u Tokiju.
* 1967. – Potpisan je sporazum o vanjskom svemiru kojim se zabranjuje postavljanje oružja za masovno uništenje u svemir.
* 1971. – U Austriji je na izborima za Nacionalno vijeće SPÖ (Socijalisticka stranka Austrije) prvi put dobila više od 50 posto glasova.
*2003. –  Umro američki pijanist Eugene Istomin, posljednji živi član  čuvenog kamernog tria , u kojem su još bili Isaac Stern i Leonard Rose.
*2005. –  U egzilu u Južnoj Africi umro Milton Obote,  prvi lider Ugande nakon sticanja nezavisnosti.
*2008. – Bivši finski predsjednik i dugogodišnji mirovni posrednik Martti Ahtisaari dobio Nobelovu nagradu za mir. Ahtisaari je bio posrednik UN-a u pregovorima o statusu Kosova.
.

## Rođenja
* 1813. – Giuseppe Verdi, talijanski skladatelj († 1901.).
* 1830. – Izabela II., kraljica Španjolske († 1904.). 
* 1861. – Fritjof Nansen, norveški polarni istraživač, zoolog i diplomata. Dobitnik Nobelove nagrade za mir 1922. († 1930.). 
* 1887. – Zvonimir Rogoz, hrvatski glumac i redatelj († 1988.).
* 1895. – Jakov Gotovac, operni dirigent (Zagreb) i skladatelj († 1982.). 
* 1941. – Peter Coyote, američki glumac, scenarist i režiser. 
 
* 1945. – Edoardo Reja, talijanski nogometni trener i bivši igrač. 
* 1954. – Fernando Santos, portugalski nogometaš i izbornik. 

* 1966. – Tony Adams, engleski nogometni trener i bivši nogometaš.
* 1970. – Goran Navojec, hrvatski kazališni, televizijski i filmski glumac.
* 1971. – Elvir Bolić, bivši bosansko-hercegovački nogometaš i nacionalni reprezentativac.
* 1972. – Ricardo Sá Pinto, portugalski nogometaš i trener. 

* 1973. – Vikash Dhorasoo, francuski nogometaš. 
* 1977. – Alberto Cisolla, talijanski odbojkaš. 

* 1979. – Nicolás Massú, bivši čileanski tenisač.
 
* 1986. – Ezequiel Garay, argentinski nogometaš. 
 
.

## Smrti
* 680. – Husejn ibn Ali, šijitski imam.
* 833. – Al-Mamun, abasidski kalif i pokrovitelj nauke (r. 786).
* 1956. – Lav Kalda (Leon Katz), austrougarski i jugoslavenski arhitekt (r. 1880.). 
 
* 1976. – Silvana Armenulić, bila poznata jugoslovenska pevačica folk i sevdah muzike (*1939.).
* 1985. – Yul Brynner, američki filmski glumac (* 1920.).
* 1985. – Orson Welles, američki redatelj, glumac, scenarist i producent (* 1915.).
* 2004. – Christopher Reeve, američki glumac, redatelj, i scenarist (* 1952.). 

.

## Blagdani
* Zadušnice
* Sveti mučenik Kalistrat - Zadušnice
.
----
*Vidi takođe*: Godišnji kalendar - Dnevni kalendar
Zdravljica

**Zdravljica** je poznata poema Franca Prešerna, napisana 1844. godine i od 1991. godine je njena najpoznatija sedma strofa slovenska državna himna. Stanko Premrl je napisao skladbu. Inače, cijela poema je napisana u stilu carmina figurata.

Državna himna Slovenije od 1945. do 1991. godine je bila himna Naprej zastava slave. 

## Tekst

1. 
:Prijat'li! Obrodile 
:so trte vince nam sladkó, 
:ki nam oživlja žile, 
:srce razjasni in oko, 
:ki utopi 
:vse skrbi, 
:v potrtih prsih up budi! 
(2. verzija.:
Spet trte so rodile
prijat'li vince nam sladko,
...)

2. 
:Komu najpred veselo 
:zdravljico, bratje č'mo zapet? 
:Bog našo nam deželo, 
:Bog živi ves slovenski svet, 
:brate vse, 
:kar nas je 
:sinov sloveče matere! 

3. 
:V sovražnike z oblakov 
:rodu naj naš'ga trešči grom; 
:prost, ko je bil očakov, 
:naprej naj bo Slovencov dom; 
:naj zdrobe 
:njih roke 
:si spone, ki jih še teže! 

4. 
:Edinost, sreča, sprava 
:k nam naj nazaj se vrnejo; 
:otrok, kar ima Slava, 
:vsi naj si v roke sežejo, 
:da oblast 
:in z njo čast, 
:ko pred, spet naša bosta last! 

5. 
:Bog živi vas Slovenke, 
:prelepe, žlahtne rožice, 
:ni take je mladenke, 
:ko naše je krvi dekle; 
:naj sinov 
:zarod nov 
:iz vas bo strah sovražnikov! 

6. 
:Mladen'či, zdaj se pije 
:zdravljica vaša, vi naš up; 
:ljubezni domačije 
:noben naj vam ne vsmrti strup; 
:ker zdaj vas 
:kakor nas 
:jo srčno branit' kliče čas! 

7. 
:**Žive naj vsi narodi**, 
:**ki hrepene dočakat' dan**, 
:**da koder sonce hodi**, 
:**prepir iz sveta bo pregnan**, 
:**da rojak** 
:**prost bo vsak**, 
:**ne vrag, le sosed bo mejak!** 

8. 
:Nazadnje še, prijat'lji, 
:kozarce zase vzdignimo, 
:ki smo zato se zbrat'li, 
:ker dobro v srcu mislim; 
:dokaj dni 
:naj živi 
:vsak, kar nas dobrih je ljudi!

## Vanjske veze
16. februara

Dani - Godine
prethodni dan - sledeći dan

----

**16. veljače/februar** (16. 2.) je 47. dan godine po gregorijanskom kalendaru.
Do kraja godine ima još 318 dana (319 u prijestupnoj godini).

## Događaji
* 1852. – U Zagrebu je održana prva sjednica *Trgovačko–obrtničke komore*, koja će postati Hrvatska gospodarska komora.
* 1978. – Ward Christensen stvorio je CBBS, prvi računalni elektronski oglasni sustav, tijekom mećave u Chicagu.
* 1983. - U požaru koji je zahvatio veliko područje niskog rastinja na jugu Australije poginulo je najmanje 69 ljudi.
* 1994. – Grčka je podvrgla potpunom privremenom embargu Bivšu Jugoslovensku Republiku Makedoniju zbog namjere Skoplja da bude priznata kao Republika Makedonija. Atina je ustvrdila da je sjeverna grčka provincija Makedonija postojala znatno prije dolaska Slovena na Balkan i upozorila da je neprihvatljivo da novostvorena država stavi na zastavu helenski antički simbol - Sunce.
* 2003. – Započeta je Wikipedija na hrvatskom jeziku, koja je nastala iz srpskohrvatske Wikipedije, zajedno sa srpskom i bošnjačkom
.

## Rođenja
* 1497. – Philipp Melanchthon, njemački reformator, teolog i filozof († 1560.).
* 1519. – Gaspard de Coligny, francuski državnik i vojskovođa († 1572.).
* 1710. – Luj XV., kralj Francuske († 1774.).
* 1892. – Dragutin Novak, prvi hrvatski pilot, koji je u Zagrebu 1910. godine poletio zrakoplovom konstruktora Slavoljuba Penkale († 1978.).
* 1893. – Katharine Cornell, američka glumica.
* 1958. – Oscar Schmidt, brazilski košarkaški reprezentativac. 
* 1959. – John McEnroe, bivši američki teniser. 

* 1964. – Bebeto, brazilski nogometaš.
* 1970. – Angelo Peruzzi, talijanski nogometaš.
* 1971. – Barbara Vicković, hrvatska kazališna, televizijska i filmska glumica.
* 1976. – Dragan Mladenović, nekadašnji srpski nogometaš. 
* 1979. – Bruno Šimleša, hrvatski autor knjiga duhovne literature. 
 
* 1979. – Valentino Rossi, talijanski motociklist. 

* 1982. – Milica Dabović, srpska košarkašica, crnogorskog porijekla. 
* 1984. – Sofia Arvidsson, nekadašnja švedska teniserka. 

* 1990. – Abel Tesfaye, kanadski pjevač PBR&B pjevač, tekstopisac, umjetnik i producent. 

.

## Smrti
* 1907. – Giosuè Carducci, talijanski književnik (* 1835.).
* 1918. – Károly Khuen-Héderváry, mađarski političar, hrvatski ban i ugarski premijer (* 1849.). 

* 2016. – Boutros Boutros-Ghali, bivši glavni tajnik UN-a. (* 1922.).

.

## Blagdani
* Imendan: Julijana, Onezim, Miljenko.
* Dan državnosti u Litvi (1918.)
* Sveti Simeon i Ana; Sveti Jakov, Arhiepiskop srpski
.
----
*Vidi takođe*: Godišnji kalendar - Dnevni kalendar
Kansai Telecasting Corporation

**Kansai Telecasting Corporation** (**KTV**, **関西テレビ放送株式会社**, *Kansai Terebi Hōsō Kabushiki Gaisha*, nadimak: **Kansai TV** (**関西テレビ**, *Kansai-terebi*), **Kantele** (**関テレ**)) je TV stanica koja pripada **Fuji News Networku** (**[[Fuji News Network|FNN]]**) i **Fuji Network Systemz** (**FNS**), a kojoj je sjedište u Osaki u Japanu. Znak za TV-stanicu je HachiEmon(ハチエモン). Kansai TV je kompanija povezana s Hankyu Hanshin Holdings Group koja pripada Hankyu Hanshin Toho Groupu.

## Uredi
* Sjedište - 2-1-7, Ogimachi, Kita-ku, Osaka, Japan
* Tokijski ured - Jiji Tsushin Building, 5-15-8, Ginza, Chuo-ku, Tokyo, Japan
* Pod-stanica Nagoya - Telepia, 1-14-25, Higashi-Sakura, )Higashi-ku, Nagoya, Japan

## Web-stranice
* http://www.ktv.co.jp/ - Službena stranica na japanskom
* http://www.ktv.co.jp/e/  - Službena stranica na engleskom
Kita-ku, Osaka

**Kita** (北区 *Kita-ku*) je jedna od 24 četvrti grada Osaka u Japanu.

## Znamenitosti
### [[Umeda]]

* Nishi-Umeda
** Herbis OSAKA
** Herbis ENT
** Hilton Plaza East
** Hilton Plaza West
* Stanica Near Osaka 
** Acty Osaka
** Yodobashi Camera Multimedia Umeda
** Umeda Sky Building

### ostali
* Dječji park Ogimachi
** Kids Plaza Osaka
* Tenjimbashisuji Shotengai (najduža pokrivena trgovačka ulica u Japanu)

## Vanjske veze

* Službena stranica Kite
Luke Woodham

**Luke Woodham** (rođen 5.2. 1981.) je osuđeni američki ubica i bivši stanovnik grada Pearl (Mississippi) u državi Mississippi koji je godine 1997. ubio troje ljudi, uključujući vlastitu majku, te ranio njih 7. Trenutno služi kaznu doživotnog zatvora.

1.10. 1997. je tada 16-godišnji učenik Luke Woodham brutalno pretukao i izbo nožem vlastitu majku, 50-godišnju Mary Woodham. Nakon što je ona od ozljeda umrla, uzeo je pušku te je sakrio ispod dugog kaputa. Potom se dovezao do svoje srednje škole gdje je otvorio vatru na učenike. Tom prilikom je ubio svoju bivšu djevojku Christinu Menefee i njenu prijateljicu Lydiu Dew, a ranio je još 7 ljudi.

Njegov ubilački pohod je zaustavio pomoćnik direktora škole Joel Myrick, koji se uspio dočepati pištolja iz svog automobila te razoružati mladog Woodhama. Kada ga je upitao zašto je učinio takvo krvoproliće, Woodham je Myricku rekao "Život mi je nanio nepravdu, gospodine".

Woodham je priznao ubistvo i ranjavanje svojih kolega, ali ne i majke, rekavši da se ne sjeća tog incidenta. Suđeno mu je dva puta - za napad na školu i ubistvo majke - i oba slučaja je tvrdio da je bio neuračunljiv prilikom počinjenja zločina. Porote su ga oba slučaja proglasile krivim, te je osuđen na doživotni zatvor.

Woodhamov zločin je bio jedan od mnogih slučajeva oružanih napada na škole koji su dobili na učestalosti i medijskoj pozornosti u SAD u drugoj polovici 1990-ih.

## Vanjske veze
* Court TV Online - Mississippi vs Woodham
* Woodham Updates (Final conviction)
* CNN - Teen guilty in MIssissippi school-shooting
* Mississippi Department of Corrections file on Luke Woodham
Pearl, Mississippi

**Pearl** je grad u Okrugu Rankin američke države Mississippi. Godine 2000. je imao 21.961 stanovnika.

Danas je Pearl rastuće naselje preko rijeke Pearl s drugu stranu grada Jacksona u Mississipiju. Predstavlja 13. po veličini grad u državi. U njemu je smješten novi bejzbol tim - Mississippi Braves - koji se preselio iz grada Grinvila u Južnoj Karolini prije početka sezone 2005. Tim je AA-pridruženi klub Atlanta Bravesa.

## Geografija
Pearl je smješten na  (32.271979, -90.105266).

Prema Birou za popis stanovništva, grad je imao ukupnu površinu od 57,1 km² (22.0 mi²). 56,5&nbsp;km² (21,8&nbsp;mi²) od toga je kopno a 0,6&nbsp;km² (0,2&nbsp;mi²) (1,00%) voda. Susjedni gradovi su Flowood i Brandon.

## Historija

Pearl je pažnju američkih i svjetskih medija privukao kada je 1.10. 1997. u lokalnoj srednjoj školi 16-godišnji Luke Woodham ubio 2, a ranio 7 učenika, nakon što je prije toga bio ubio vlastitu majku.

Danas je lokalna škola poznata po korištenju zaštitara kao i striktnoj primjeni pravila o odijevanju i ponašanju kako bi se spriječilo nasilje i konfliktne situacije.

## Demografija
Po popisu iz 2010. godine broj stanovnika je 25.092, što je 3.131 (14,3 %) stanovnika više nego 2000. godine.

## Reference

## Literatura

* 
* 
* 
* 
* 
* 

## Vanjske veze

* United States Census Bureau
Creutzfeldt–Jakobova bolest

**Krojcfeld-Jakobova bolest** (*Creutzfeldt-Jakobova bolest*) je rijetka, degenarativna bolest mozga. Pretpostavlja se da je izazvana proteinskim infektivnim partikulima zvanim prioni. Prioni su čestice sitnije od virusa, a izgrađeni od vrlo otpornih bjelančevina.

Ukoliko se javi kod goveda zove se bovina spongiformna encefalopatija ili **bolest kravljeg ludila**, a ukoliko kod čovjeka onda se zove Creutzfeldt–Jakobova bolest. Obje vrste bolesti mogu se prenijeti s jedne vrste na drugu: sa životinje na životinju, sa životinje na čovjeka ili s čovjeka na čovjeka i to kroz hormon rasta, presađivanjem rožnice i sl.

Krojcfeld-Jakobova bolest je vrsta spongioformne encefalopatije (jedne od varijanti prionskih bolesti). Ovo je veoma teško neurodegenerativno oboljenje koje se uvek završava smrtnim ishodom, a javlja se najčešće kod ljudi starijih od 60 godina.

## Etiologija

Za prenos spongioformnih encefalopatija odgovorni su prioni. To su proteini bez nukleinske kiseline, a inače su uobičajeni sastojci ćelijskih membrana. U oko 85% slučajeva nije poznato kako nastaje bolest, u manjem broju slučajeva se radi o mutaciji gena za prione, eventualno se može preneti prilikom transplantacije sa zaraženog na zdravog čoveka ili tokom nekih terapijskih i dijagnostičkih procedura. Prion se nagomilava u mozgu, dovodeći do oštećenja i propadanja nervnih ćelija, glioze (formiranja ožiljnog tkiva na mozgu) i izražene vakuolizacije koja mozgu daje sunđerast izgled.

Bolest se završava letalno, a traje u proseku oko 4-5 meseci.

## Klinička slika

Početni simptomi su: nesanica, depresija, smetenost, promene ponašanja, problemi sa pamćenjem, vidom i ravnotežom. Sa napredovanjem bolesti, sve je izraženija demencija i javljaju se mioklonusi (nagle, kratke, neritmične, neusklađene i brze kontrakcije delova ili čitavih mišića i mišićnih grupa). Kasnije manifestacije mogu uključivati nevoljne pokrete, halucinacije, gubitak koordinacije, izmenjeno stanje svesti, komu i sl.

## Dijagnoza i lečenje

Dijagnoza se postavlja na osnovu anamneze, kliničke slike, kliničkog pregleda, elektroencefalografije, nuklearne magnetne rezonance, komjuterizovane tomografije i biopsije.

Ne postoji poseban vid lečenja, odnosno terapija je samo simptomatska.

## Reference

## Izvori
* Stetoskop.info, Krojcfeld-Jakobova bolest, Pristupljeno 26. 8. 2010.

## Vanjske veze
* Kemal Dizdarević: ''Krojcfeld-Jakobova bolest'' 
* Creutzfeldt–Jakob Disease Foundation 
* The National Creutzfeldt–Jakob Disease Surveillance Unit (NCJDSU) in UK 
* What is Creutzfeldt–Jakob disease (CJD)?
Timarion

***Timarion*** (grč. Τιμαρίων) je naslov jedne vizantijske satire, čiji je autor nepoznat i koja je verovatno napisana sredinom 12. veka.

Ova imitacija Lukijana, obrađuje temu puta u podzemni svet, temu silaska u Had. Neposredan uzor je Lukijanova *Nekiomantija*, tj. *Razgovori mrtvih*. Ovde preovlađuje humorističko-satirički ton i slobodan stav u odnosu na hrišćanstvo. U tome je srodan *[[Filopatris]]u*, satiri iz 10. veka koja predstavlja kombinovani dijalog i monolog sa nategnutom raspravom između paganstva i hrišćanstva. Zbog takvog je tona *Timarion* naišao na oštru osudu crkvenih i ortodoksnih krugova uopšte.

Spis o Timarionovom silasku u Had započinje njegovim putovanjem u Solun, gde prisustvuje svečanostima povodom dana sv. Dimitrija. Po povratku u Carigrad žestoko oboli, pa ga pogrebnici (νεκραγωγοί), misleći da je umro, odnose u podzemni svet, gde on nailazi na klasičan dekor paganskog pakla. Međutim, on mora da se pojavi pred sudom u Hadu, u kome, pored Minosa, zasedaju Asklepije, Hipokrat i drugi lekari, pa zatim car Teofil u pratnji svog anđela čuvara. Naravno, Timariona vraćaju na zemlju, ali on koristi svoju posetu da dobaci nekoliko zajedljivih primedbi onima koje prepoznaje. On se podsmeva Pselovom govoru u kome je Konstantin IX Monomah bio upoređen sa Kraljem-Suncem. U paklu je on razgovarao i sa svojim učiteljem retorike, koji mu je priznao da je mršava hrana koju tu dobija zdravija od obilnih ručkova na koje su ga carevi pozivali. Video je i velike antičke filozofe koji su odbacili Diogena smatrajući ga cinikom, dok su Jovana Itala smatrali Galilejcem.
Mazaris

**Mazaris** (grč. Μάζαρις, 14–15. vek) bio je vizantijski pisac, o kome se zna samo to da je autor jedne satire u rukopisima naslovljene ***Mazarisov put u Had***. Njegov identitet i lično ime ostaju nam nepoznati, premda je bilo mnogo pokušaja da ga se poistoveti s nekoliko poznatih istorijskih ličnosti istoga imena, od kojih je jedan Manojlo Mazaris, koji je sastavljao himne i zauzimao položaj solunskog protonotarija, a drugi Maksim Mazaris, koji je bio monah i autor jednog spisa o gramatičkim pravilima. Prema jednoj drugoj hipotezi, međutim, i ova dva imena zapravo se odnose na jednu istu osobu. Zbog ove nepoznanice, autor *Puta u [[Had (podzemni svijet)|Had]]* naziva se jednostavno "Mazaris", za šta se pretpostavlja da je njegovo prezime.

*Mazarisov put u Had* je verovatno najgora imitacija Lukijana za koju se zna, i ujedno najniži domet ove vrste vizantijske književnosti. U ovom se pamfletu razotkrivaju i osuđuju intrige čija je pozornica bio dvor Manojla II Paleologa i upozorava car na podlost stanovnika Peloponeza. Pisac tog pamfleta priča kako ga u paklu dočekuje retor i carski sekretar Manojlo Holobol, kome on prenosi sve novosti sa dvora. Njegov sagovornik mu savetuje da se vrati na zemlju i da se povuče na Peloponez, gde – on to kaže ironično – nije teško steći bogatstvo. Mazaris je taj pamflet pun mržnje, u kome su i najveće ličnosti okaljane blatom, poslao caru u vreme kada je Manojlo II napuštao Peloponez posle jedne inspekcije.

Veruje se da je *Mazarisov put u Had* napisan između januara 1414. i oktobra 1415. godine. Delo sadrži elemente društvene satire uperene protiv vladajuće vizantijske elite, ali donosi i informacije o nižim društvenim slojevim na Peloponezu, uključujući i napomene o različitim etničkim grupama koje su tamo živele. U jednom fiktivnom pismu Mazaris navodi "Lakedemonjane, Italijane, Peloponežane, Slovene, Ilire, Egipćane i Jevreje" kao stanovnike oblasti oko Mistre. Zatim se svaka od ovih grupa opisuje (uglavno negativnim) etničkim stereotipima. Od njih se "Lakedemonjani" lako prepoznaju kao Cakonjani, "Italijani" kao pripadnici različitih grupa doseljenog zapadnoevropskog stanovništva, posebno mletačkog i đenovskog, "Peloponežani" kao Grci, "Iliri" kao Albanci, a "Egipćani" kao Romi.

## Izvori


## Literatura
* Mazaris: *Mazaris' Journey to Hades: or, Interviews with dead men about certain officials of the imperial court.* Greek text with translation, notes, introduction and index. (Seminar Classics 609). Buffalo NY: Dept. of Classics, State University of New York at Buffalo, 1975.
* R. Romano (ed.): *La satira bizantina dei secoli XI-XV.* Turino: Unione Tipografica, 1999
* E. Trapp: *Prosopographisches Lexikon der Palaiologenzeit.* Vienna, 1985.

## Vanjske veze
* Byzantine Sources in Translation
Palada

**Palada** (grč. Πάλλαδας, 4. vek) bio je poznogrčki odnosno ranovizantijski pesnik, koji je živeo u egipatskoj Aleksandriji. Sve što se o njemu zna jeste ono što je sam zaapisao u 151 epigramu sačuvanom u *[[Palatinska antologija|Palatinskoj antologiji]]*, u kojoj se nalazi još dvadeset tri epigrama saučava pod njegovim imenom, ali je njihovo autorstvo nesigurno. Paladine pesme ukazuju na autora koji je bio paganski učitelj primoran da živi u jednom hrišćanskom gradu te toliko ogorčen zbog supruge da ga se gotovo može smatrati mizoginom.

Jedan od epigrama koji mu pripisuje Maksim Planud predstavlja eulogiju (pohvalu) o slavnoj Hipatiji, kćerki Teona iz Aleksandrije, koja je tragično okončala život 415. godine. Jedan drugi epigram nastao je tokom zajedničke vladavine careva Valentinijana i Valensa (364-375), a postoji i epigram koji govori o uništenju Bejruta (9.27), koji se ne može datirati sa sigurnošću. Jedan anonimni epigram (*Pal. Anth.* 9.380) govori o Paladi kao čoveku visoke poetske reputacije.

Palada je najveći pisac epigrama kojeg je dao poklasični period grčke književnosti. On je dete prelaznog perioda, njegova je Aleksandrija odavno crkveno-hrišćansko središte starog sveta Istoka i istovremeno bastion jednog obrazovanja koje je duboko ukorenjeno u paganskom helenizmu. Upravo ambivalencija nekih njegovih epigrama – tipično je da ispitivači stalno misle da se moraju opredeliti između "paganskog" ili "hrišćanskog" – odslikava ovo vreme i njegovu problematiku. Privržen antičkom grčkom idealu obrazovanja (παιδεία), on cilja na jednog čoveka koji želi da odabere i ovo obrazovanje i rimsku administraciju i koji veruje da se jedno s drugim može spojiti. Slikom o dva sedišta, nebeskom tronu filozofa i srebrnoj stolici *(sella curulis)* rimskog službenika, on pogađa ono što je tištalo mnoge njegove savremenike formirane u grčkom obrazovanju, a posebno retora Libanija:

:*Ti, koji si sedeo na nebeskom tronu,*
:*priželjkivao si srebrni tron. O sramote!*
:*Još juče si bio bolji i uzvišen, a danas si mnogo gori.*
:*Uspni se do dubina, ti koji si se sunovratio u visine.*

Puni su rezignacije stihovi u kojima piše o svetilištu boginje Tihe koje je pretvoreno u krčmu:

:*Kako vidim, stvari su dobile strašan preokret,*
:*a Tiha-sreća sada jako je nesrećna.*

Palada sigurno ni u kom slučaju ne deli verovanje prostih pagana u obličja bogova od mermera i bronze. Frivolan odnos prema idolima nije ništa novo, kao na primer kada gleda kako tope jednu bronzanu statuu vatrenog Erosa da bi je upotrebili ko zna za šta:

:*Bronzani, vatreni Eros u vatru je pretvoren:*
:*od njega je sada postao tiganj:*
:*ne bez razloga, zato što i sam gori na vatri.*

Ono što se, i pored svih poremećaja, uspona i padova ne menja, to je zlehuda sudbina njega kao učitelja koji je primoran da se svađa sa roditeljima koji mu duguju novac za školarinu svoje dece. Dosta mu je više primitivne egzegeze Homera u osnovnoj školi, koja ne proizvodi ništa naročito:

:*Gramatičareva kćerka iz ljubavi je rodila:*
:*muško ili žensko? Ne, nastao je samo jedan neutrum!*
Charlotte, North Carolina

**Charlotte** je najveći grad u Sjevernoj Karolini i 18. grad po veličini u Sjedinjenim Američkim Državama, od 610 949 stanovnika (po procjeni iz 2005. godine). Metropolitansko područje Charlotte (MSA) je imalo procijenjenih 1 583 016 stanovnika 2006. godine. Godine 2005. Charlotte-Gastonia-Salisbury kombinirano statističko područje (CSA) imalo je 2 120 745 stanovnika u regiji. Grad Charlotte je 1. 01. 2007. procijenio svoj broj stanovnika na 664 342, što ga čini jednim od najbrže rastućih gradova u SAD.

*Charlotte* je administrativni centar Okruga Mecklenburg, a smješten je u južno-centralnoj Sjevernoj Karolini, u blizini granice s Južnom Karolinom. Ima nadimak *The Queen City* (Kraljičin grad) (koji dijeli s Cincinnatijem i Buffalom), a on dolazi od toga da je ime (isto kao i okrug) dobio u počast kraljice Charlotte od Mecklenburga, supruge britanskog kralja Georgea III. Nakon što je iz grada istjeran zbog oštrog otpora britanskog okupaciji za vrijeme rata za nezavisnost, general Cornwallis je Charlotte nazvao "osinjim gnijezdom pobune." Stanovnik Charlotte se u lokalnom govoru naziva *Charlottean* (IPA: ).	

## Reference

## Literatura

* 
* 
* 
* 
* 
* 

## Vanjske veze

* Carolina Renaissance Festival official website 
* Official Charlotte-Mecklenburg County NC website
* Charlotte Forum - Forum discussig Charlotte - Relocation Information
* Charlotte Area Transit System (CATS) 
* Charlotte News Station
* Charlotte Crime  Independent blog detailing crimes in Charlotte
* Charlotte Nightlife Interactive online guide devoted to nightlife in Charlotte
* Charlotte MLS Information on Charlotte's multiple listing service
* University of North Carolina Charlotte
* Official Charlotte-Mecklenburg County NC website
* Charlotte Chamber of Commerce
* Charlotte Regional Partnership 
* Charlotte's Center City (downtown area) 
* Charlotte-Mecklenburg School System  Charlotte school information
* Charlotte Observer Charlotte Newspaper
* Charlotte Business Journal
* Charlotte Real Estate 
* Visit Charlotte--Charlotte Convention and Visitors Bureau 
* The Charlotte-Mecklenburg Story  a local history website
* Charlotte Forum Active online community with a focus on relocation to Charlotte
* Charlotte Community Services (run by the City of Charlotte & Mecklenburg County)
* Charlotte GIS 
* Charlotte Property Tax Records Public property tax records database
*
Promise Keepers

**Promise Keepers** (srpskohrvatski *Održavatelji obećanja*) je međunarodna kršćanska organizacija za muškarce sa sjedištem u Denveru u američkoj državi Colorado. Sebe opisuje kao "organizaciju temeljenu na Kristu koja nastoji muškarce dovesti Isusu Kristu kao njihovom Spasitelju i Gospodinu, te im tako pomoći da se razviju kao kršćani". Promise Keepers promiču gledište da muževi imaju odgovornost biti poglavari domaćinstva na nježan i ljubazan način, slijedeći primjer Isusa Krista, te da se žene trebaju dobrovoljno prepustiti vodstvu svojih muževa.

Organizaciju je 1990. godine osnovao Bill McCartney, bivši trener football tima Univerziteta Colorado. Namjera mu je bila da matičnom stadionu tima održava zborove na kojima bi kršćanske sportaše nastojao podučiti što znači biti pravi kršćanski muškarac. Prvi takav zbor je održan u julu 1990. godine, a organizacija je s vremenom narasla pa je prilikom prve službene konferencije imala 4200 članova. 

Organizacija je nastavila rasti tako da je 4.10. 1997. u Washingtonu organizirala *Stand in the Gap: A Sacred Assembly of Men*, zbor na kome je sudjelovalo preko milijun ljudi te koji se smatra jednim od najvećih javnih okupljanja u američkoj historiji. 

Međutim, od godine 1998. organizacija se našla u financijskim problemima. 

Promise Keepers su bili predmetom žestokih kritika od strane feministkinja, koje ih smatraju opasnošću po prava žena. Dio američke javnosti, pogotovo lijevo orijentirane, drži da tom organizacijom dominiraju konzervativni bijeli protestanti iz srednje klase.

Međutim, Promise Keepers su kritizirani i od strane nekih konzervativnih protestantskih krugova, s obzirom da je svjetonazor koji promiču navodno previše "ublažen" te u neskladu s dosljednim tumačenjem Biblije.

## Izvori

## Vanjske veze
* Promisekeepers.org
* Seven Promises of a Promise Keeper  (from their website)
* ReligiousTolerance.org's article on the Promise Keepers  
* Barry Yeoman, The New Men's Movement, ''New Woman''
* Tricia Tillin, et al, Promise Keepers  A series of articles criticizing the group from a conservative Evangelical perspective.
* Criticisms levied against Promise Keepers.
* Promise Keepers 2007 Schedule
Goveđa spongiformna encefalopatija

**Goveđa spongiformna encefalopatija**, poznata po engleskoj skraćenici BSE za *Bovine spongiform encephalopathy*) kao i po daleko popularnijem nazivu "**bolest ludih krava**" ili ***kravlje ludilo***, je smrtonosna, neurodegenerativna bolest goveda, koja se širi infekcijom na način koji je iznenadio biologe koji su ga otkrili krajem 20. vijeka. Iako nikada nije ubijala stoku u razmjerima drugih stočnih bolesti, kao što su slinavka i goveđa kuga, BSE je izazvao veliku pažnju jer je izgledno da se može prenijeti na ljude; smatra se da je uzročnik varijante Creutzfeld-Jakobove bolesti (vCJD), nekad zvane nova varijanta Creutzfeldt-Jakobove bolesti (nvCJD), bolesti koja uništava ljudski mozak.

## Vanjske veze

**Opći/vijesti**
* HowStuffWorks Craig C. Freudenrich, Ph.D.
* Scientific American article 
* Mad Cow Disease Charity Donations  Help support research on BSE and CJD
**Vladine stranice**
* APHIS - BSE Information  - U.S. Department of Agriculture
* Congressional Research Service (CRS): Read Reports regarding Mad Cow Disease
* Canadian BSE FAQs  - Canadian Food Inspection Agency
* BSE Homepage  - Department for Environment, Food and Rural Affairs (UK)
* UK government inquiry into BSE from discovery to 1996 
* UK Creutzfeldt-Jakob Disease Surveillance Unit
* British Medicines Control Agency statement  PDF - (Excerpts cited above.)
* BSE Resources  - Food Safety.gov
* Impact of BSE on U.S. Economy  - Economic Research Service
* Mad Cow FAQs  - Massachusetts Public Health
* BSE (Mad Cow Disease) - Health Canada
* List of prohibited substances in ruminant feed - U.S. Code of Federal Regulations
* Bovine Spongiform Encephalopathy in North America  - enumeration of reported cattle incidents.
**Consumer/Health Groups**
* Mad Cow Disease News and Information  - Organic Consumers Association
* Pediatrician's Evaluation of BSE Risk - About.com
* Mad Cow Information - Bureau for National Affairs

* Mad Cow FAQs - Food Safety Network
* Human BSE Foundation  - Charity Providing Support for Families of CJD Victims
* BSE FAQs  - International Food Information Council

* Pets and Mad Cow Disease  - BSE Information for pet owners
* Mad Cow USA - Center for Media and Democracy
* Choosing Safer Beef to Eat  - Center for Science in the Public Interest
* Consumers Union says USDA cut in Mad Cow testing 90 percent - July 2006

**Naučno-istraživačke stranice**
* BSE and blood transfusion (The Lancet - Vol. 368, Issue 9552, 09 December 2006, Pages 2061-2067)
* 'BSE The Facts' book site and links

* BSE update  - Prion Data News

* Mad Cow Information  - North Dakota State University 
* BSE Information Center  - Iowa State University
* The Origins of BSE  - Mark Purdy

**Stočarske/mesarske stranice**
* BSE News & Information  - American Association of Meat Processors

* Livestock Feed Industry News - American Feed Industry Association
* Daily BSE Updates  - Canadian Cattlemen's Association

* BSE: environmental causation? 

**Umjetničke stranice**
* Mad Cow Desease Related Art - Alejandro Fuentes Artwork
* http://www.charest-weinberg.com/gallery/dbw/exhibits/fuentes/photo_album.php?cid=13  - Gallery showing Mad Cows